fi fi fi fi en en fi fi fi fi fi fi fi fi fi fi fi fi fi fi fi fi da fi fi fi fi fi fi fi fi fi fi fi da fi hu fi fi fi fi fi fi fi da fi fi fi fi fi fi fi en da fi fi fi fi fi fi fi fi fi fi fi fi da fi fi fi fi fi fi fi fi fi da fi fi fi fi fi fi fi da en fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi en fi fi fi fi fi fi hu fi fi fi fi fi fi fi fi fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
Hei ja ihanaa lauantaita!♥ Nämä asukuvat minusta on ottanut ihana Maija meidän bloggaajien miitissä. Rakastan muuten tuota viininpunaista bombertakkia.♥ Harmittaa, että se on todella ohut eikä siksi oikein sovi syksyllä pidettäväksi. Nyt on onneks ollut vähän lämpimämpi syksy, mutta se täytyy silti pikku hiljaa laittaa säilöön kevättä odottamaan. Farkut ostin kesälomareissulla Gina Tricotista ja ne on mulle tuttua ja turvallista Molly -merkkiä.
Koska Suomen kesässä ei ole enää kehumista, niin mun lemppari vuodenajaksi on tullut lähivuosina syksy. Siksi halusin tulla tänne listaamaan kymmenen lempiasiaa syksyssä.
1. Värit. Syksyllä luonto on kyllä niin ihanan värinen, kun puiden lehdet vaihtelee keltaisesta punaiseen. Vaahteranlehdet on mun lemppareita. Niin kaunista.
2. Kynttilät. Syksyyn ja talveenkin kuuluu ehdottomasti kynttilät. Niillä saa luotua ihanaa tunnelmaa kotiin ja voi vaikka käpertyä sohvan nurkkaan viltin alle.
3. Villasukat. Mulla on aina jalat jäässä ja syksyn tullen kaivankin villasukat esille.
4. Aamupakkaset. Oikeasti onko mitään ihanempaa syksyllä kuin nurmikko, joka on kuurassa? Ja ilma on todella raikas. Rakastan syksyn raikasta ilmaa.
5. Syksyvaatteet. Syksyn tullen kaivan kaikki nilkkurit ja pipot kaapista ja saa alkaa käyttää mekkojen kanssa sukkahousuja ja legginssejä. Mun lempivärejä erityisesti syksyllä on viininpunainen, harmaa ja musta.
6. Kuumat juomat. Harvemmin juon teetä kesäisin, mutta syksyn tullessa kuumat juomat maistuu taas.
7. Sauna. Rakastan saunomista, mutta kesällä siellä ei tule käytyä niin usein, kun on kuuma muutenkin. Koska oon tosi usein jäässä, niin tykkään rentoutua saunassa.
8. Uudet tv-sarjat. Kesällä kaikki tv-sarjat on tauolla, eikä oikein ole mitään katsottavaa. Syksyllä taas alkaa uusia kivoja ohjelmia ja vanhat ohjelmat palaa kesätauolta.
9. Ilta conference. Meidän seurakunnalla on syksyisin aina iso nuortentapahtuma, jonne menen tänäkin vuonna.
10. Juhlat. Meillä on paljon juhlia tässä loppuvuodesta, kun on mun synttärit, mun ja Timon vuosipäivä, meidän lasten syntymäpäivät sekä tietysti joulu.♥
Farkut - Gina Tricot (uudet) | Paita - Lindex | Bombertakki - Carlings | Kengät - Kirpputori
Mitkä on teidän lempparijutut syksyssä?
Bloggaajien tapaaminen Tampereella 16.9
tiistai 26. syyskuuta 2017
Mulla olis luonnoksissa monta postausta julkaisematta, mutta ajattelin, että haluan julkaista tämän toissalauantain blogimiittipostauksen mahdollisimman pian.♥ Meillä on vähän alle 50 bloggaajaa whatsapp -ryhmässä, joka perustettiin ihan hiljattain. Sitä kautta järjestimme sitten blogimiitin Tampereelle. Tosin siinä vaiheessa, kun miittiä suunnittelimme, meitä oli joku reilu 20 bloggaajaa, niin meitä pääsi siitä joukosta 10 bloggaajaa paikalle.
Suoraan sanottuna mua jännitti tosi paljon. Kirjoitinkin Instagramiin, että näin aikuisena on välillä vaikea tutustua uusiin ihmisiin. Mä oon luonteeltani vähän hitaasti lämpeävä ja vaadin tutustumiseen tietynlaisen ilmapiirin. Lisäksi oon kaivannut sellaisia ystäviä, joiden kanssa jutella muistakin kuin lapsista. Mulla on muutama ihana äitiystävä, joiden kanssa treffataan lasten kanssa ja jutellaan lapsiin liittyvistä jutuista, mutta mä kaipaan myös ystäviä, jotka ei ajattele mua pelkästään jonkun äitinä ja joita ei niin kiinnosta milloin meidän lapsen hampaat tuli tai kuinka meidän lapsi nukkuu.
Onneksi uskalsin lähteä tapaamaan kahdeksaa täysin tuntematonta naista Tampereelle. Mulla oli koko päivän tosi hyvä fiilis ja tunsin kuuluvani joukkoon. Me kaikki ollaan erilaisia persoonia ja meillä jokaisella on erilainen blogi, mutta silti meitä yhdistää intohimo bloggaamiseen.♥
Menin Tampereelle junalla ja meidän oli tarkoitus käydä syömässä ja kuvailla sekä mennä vielä jatkamaan iltaa tornihotellille. Mua vähän harmitti, että jouduin lähteä jo kuuden junalla takaisin Seinäjoelle, enkä siis päässyt jatkamaan iltaa ja yksi bloggaaja jäi kokonaan tapaamatta. Meidän tyttö on kuitenkin vielä niin pieni, etten halua jättää sitä vielä yksin kovin moneksi tunniksi ja lisäksi en olisi saanut kyytiä juna-asemalta kotiin, koska lapset olisi jo nukkuneet jos olisin tullut myöhemmällä junalla takaisin. Olin kuitenkin iloinen siitä ajasta, mitä pystyin olemaan.
Kävimme aluksi pienemmällä porukalla kahvilassa sillä aikaa, kun odotimme meidän pöytävarausta ja muita bloggaajia. Kolmelta meillä oli pöytävaraus Classic American dineriin ja itse tilasin ihan tavallisen burgeraterian. Oli kyllä hyvää ruokaa! Meillä oli mukavaa ja juttu luisti huolimatta siitä, että olimme toisillemme lähes tuntemattomia. Olin nimittäin itse joidenkin blogeja joskus lueskellut.
Ruokailun jälkeen lähdimme vatsat täynnä kävelemään vähän pidempää matkaa Näsilinnaan, joka oli aivan upea paikka ja niin täydellinen paikka ottaa kuvia. Olimme varmasti hyvä näky, kun yhdeksän naista kamerat käsissä ottaa kuvia tai vaihtoehtoisesti oli kameran edessä kuvattavana. Nämä kuvat lisään sitten myöhemmin tänne blogiin. Kuvausten jälkeen mulla tulikin kiire junaan, koska olimme kuitenkin jonkun matkan päässä rautatieasemasta. Jännitän muutenkin noita junajuttuja edelleen, että oon kans oikeassa junassa jne, koska ne ei oo mulle mitään arkipäivää. Tosi harvoin matkustan junalla, enkä elämäni aikana ole kovin montaa kertaa junalla mennyt. Ehdin kuitenkin junaan ja tunnin päästä olinkin takaisin Seinäjoella.
Ja alkaen ylärivistä: Sara, Noora, Aino, Jenna, Jenny, minä, Maija, Noora, Katja (nimiä klikkaamalla pääsette tutustumaan blogeihin)
Oli kyllä ihan mahtava päivä ja niin ihana irtiotto arjesta. Uutta miittiä on jo vähän mietitty, että eiköhän me vielä nähdä ja varmasti uusiakin tyyppejä tulee mukaan.♥
Category: lifestyle, oma elämä
lauantai 23. syyskuuta 2017
Nyt ois taas aika laittaa postaukseen muutamat parhaimmista kirppislöydöistä, mitä oon lähiaikoina tehnyt. Mun kirppistely on kyllä selkeästi vähentynyt ja ostan vaan tarpeeseen, enkä osta kaikkea tyyliin "koska halvalla sai". Se tuntuu hyvältä, että kykenen tällaiseen. Nimittäin tässä muutama viikko sitten pidin tosiaan itse kirppispöytää ja tällä viikolla annoin loppuja tavaroita ilmatteeksi Facebookin roskalavaryhmässä. Alan koko ajan olla tyytyväisempi meidän kotiin ja siihen, että sitä tavaraa ei ole niin paljon! Rakastan kyllä älyttömästi kirpputorien kiertelyä, koska ei voi koskaan tietää mitä sieltä löytyy. Tänään viimeks kiersin täällä Seinäjoella kolme eri kirppistä tarkoituksena löytää meidän pojalle toppavaatteita. Onneksi löysin toppatakin ja se oli hyvä löytö. Paljon oon tosiaan ostanut näiden kuvissa olevien tuotteiden lisäksi, mutta tähän oon laittanut vaan parhaimpia.
Nämä mun löydöt onkin aika kenkä painotteisia, koska oon lähiaikoina ostanut itselleni kolmet kengät! Mähän oon ennen ollut sellainen, jolla ei oo tyyliin kun muutamat kengät ja Timollakin on aina ollut enemmän kenkiä mitä mulla. Nyt mä taidan olla kyllä mennyt johtoon kenkien määrässä, koska oon tajunnut, että kyllä vaan on mukavaa kun on erilaisia kenkiä jokaiseen vuodenaikaan.
Ensimmäiset kengät näkyikin jo näissä asukuvissa. Yleensä en hirveän korkeilla koroilla tykkää kävellä, mutta nämä oli tosi mukavat jalassa ja taisin maksaa näistä vaan jotain neljä euroa. Alunperin nämä ovat H&m:n korkkarit. Toiset kengät on Zaran talvikengät ja nää näytti jotenkin tosi kivalta. Näistäkin maksoin neljä euroa. Alimmaiset kesäkengät on mun uusin löytö. Oikeesti mä yritin löytää koko kesän eri kaupoista tuon tyylisiä kenkiä, koska mun kaikki kesäkengät on jotain lipsuttimia/ballerinoja. No kirppikseltä sitten sattumalta löysin nuo kengät vitosella tällee syksyllä, mutta onpahan ens kesäks sitten ainakin kengät!
Ja siis tämä kello, niin rakkautta!♥ Oon googletellu ja kattellu monet eri sisustusliikkeet läpi niin kivijalkamyymässä kuin netissä, mutta en ole mistään löytänyt mustavalkoista kelloa. Kunnes sitten kävin Ykkösbasaarilla siivoamassa oman kirppispöytäni ja päätin kiertää nopeesti muiden kirppispöytiä ja näin tämän - mun unelmien kellon! Kokeilin tätä kassalla ja se tikitti, mutta kotona huomasin, ettei viisarit liiku. Joten maksoin 12 euroa rikkinäisestä kellosta. Tällä hetkellä yritän sitten etsiä kellokoneistoa ja viisareita tähän kellon, jotta saisin tuosta ihanuudesta toimivan. Silti ärsyttää et joku viittii pyytää rikkinäisestä kellosta kahtatoista euroa, mikäli on siis tiennyt sen olevan rikki.
Käyn joskus Vaasassa Combo -nimisellä kirpputorilla ja nämä kaksi Pomp de luxin tyllimekkoa löysin samasta pöydästä eri koossa meidän tytölle. Eikä nämä maksaneet kuin toinen muistaakseni kuusi euroa ja toinen neljä euroa. Aivan ihania♥ Toivon, että toisen noista saisin laittaa meidän tytölle 1-vuotissynttäreillä.
Mitä mieltä löydöistä? Käyttekö te kirppiksillä?
tiistai 19. syyskuuta 2017
Helou! Tuossa 10.9 vietimme meidän kuudetta hääpäivää ja päästiin jopa kahdestaan treffeille. Olin pyytänyt mun vanhempia hoitamaan meidän lapsia sillä aikaa, että voitaisiin mennä kahdestaan jonnekin. Otettiin sitten suunnaksi Kokkola. Timo oli varannut keilahallista radan meille tunniksi. Oon itse ollut keilaamassa varmaan viis vuotta sitten joten en mikään paras ollut. Jossain vaiheessa olin johdossa, mutta kyllä Timo vei voiton silti. Pääasia kuitenkin, että oli mukavaa.♥
Keilauksen jälkeen käytiin keskustassa Pedrina's -nimisessä ravintolassa syömässä. Tilattiin molemmat sama hampurilaisateria. En enää muista nimeä, mutta joku tosi tulinen se oli. Teki oikeasti pahaa syödä, kun suu oli aivan tulessa! En kyl tilais uudestaan, vaikka hyvää olikin. Jälkiruoaks meidän piti hakea jäätelöt Mäkistä, mut ei jaksettu jonottaa, niin haettiinkin Prismasta karkkia. Sit vaan ajettiin autolla ennen kuin mentiin takas mun vanhempien luokse.
Oli kyllä mukavaa olla välillä kahdestaan. Me kun ei kovin usein sitä saada olla. Tais olla toinen tällainen pidempi kahdestaanolo tänä vuonna. Sitä on niin tottunut siihen, että lapset on aina mukana, eikä siinä sinänsä mitään vikaa ole. Välillä on vaan mukava ottaa aikaa ihan kahestaankin ja hoitaa sitä parisuhdetta, koska vanhempien parisuhde on lasten koti.♥
Ja voin kyllä kertoa, että kuudessa avioliittovuodessa ehtii tapahtumaan yhtä sun toista. Me molemmat ollaan muututtu ja meidän suhde on muuttunut - omasta mielestäni parempaan suuntaan. Aika klisee sanoa tällee hääpäivä -postauksessa, mutta kyllä edelleen tahdon rakastaa, kunnes kuolema meidät erottaa. Jos ette muuten ole lukenut viime vuoden marraskuussa mun julkaisemaa postausta meidän parisuhteesta, niin käykää lukemassa se tästä. Kirjoitin sen meidän kymmenennen vuosipäivän kunniaksi ja se on yksi mun blogin suosituimpia postauksia.
Category: lifestyle, oma elämä
perjantai 15. syyskuuta 2017
Hei! Tulin kirjottamaan tämän hetken fiiliksiä tänne blogin puolelle ja samalla julkaisemaan syksyn ensimmäiset asukuvat. Syksyn tullessa kaivan erilaiset nilkkurit ja korkkarit esille. Nämä nilkkurit, jotka kuvissa ovat, löysin kirpputorilta muutamalla hassulla eurolla. Ne oli kivat jalassa ja niillä saa mukavasti pituutta tällaselle alle 160 senttiselle. Paidan ostin kesällä Keskiseltä, koska toi oli niin kiva ja mun vaatekaapista puuttui tuollainen vähän siistimpi paita. Tykkään noista röyhelöistä paljon! Oon muuten pitkään etsinyt lompakkoa, mihin saisi sekä kännykän että kortit mahtumaan ja tilasin sitten Wish -sovelluksen kautta Kiinasta mustan lompakon. Tuolla sisällä on sellainen kuminauha, jonka alle saa puhelimen ja toisella puolella on sitten korttipaikat, kolikoille pieni vetoketjullinen tasku ja vielä pieni lokero seteleille. Tosi kätevä! Enkä maksanut kuin jotain kuusi euroa.
Mutta se tästä asusta! Piti mun tulla kirjottaa teille muutamia ajatuksia uudesta Vain elämää -ohjelman kaudesta tai no lähinnä tuosta Sannin versiosta Cheekin Timantit on ikuisia biisistä. Kun sen kuulin ja kuuntelin sanoja, niin alko itkettää. Jotenkin Sanni oli osannu tosi hyvin kirjottaa omia kokemuksia koulukiusaamisesta ja ulkopuolelle jättämisestä. Sit jäin miettii sitä, että esimerkiksi mua on haukuttu ensimmäisen kerran huoraksi, kun oon ollu 11-vuotias. Tällee aikuisena kun ajattelee, et 11-vuotiashan on vielä lapsi, eikä todellakaan tarttis edes miettiä mikä on huora. Tosin ajattelen, et sitä vaan käytetään paljon haukkumasanana ilman sen oikeaa merkitystä. Ei se silti oikein ole ja kyllä sekin jäljet jättää. Koulumaailma ei todellakaan ole helppo ja kauhistuttaa ajatellakaan millaista se on nykypäivänä, kun on whatsapp -sovellukset sun muut, joissa on niin helppo kiusata ja jättää ulkopuolelle ryhmistä.
"Äiti istuu mun sängyn laidalla,
se sanoo joskus mä oon paremmas paikas,
vaik nyt on myrskyy pitää pysyy vaan laivas"
Paita - Only, Veljekset Keskinen | Farkut - Gina tricot | Kengät - Kirpputori/H&m | Lompakko - Wish
Vaikka tuosta Sannin biisistä tulikin vähän vakavampia ajatuksia, niin tähän loppuun voisin todeta, että oon huomenna lähdössä Tampereelle tapaamaan muita bloggaajia, ja oon niin innoissani! Saan tutustua moneen uuteen varmasti ihanaan ihmiseen, joilla on sama intohimo kuin minulla - bloggaaminen. Ja toki kirjoittelen tästä sitten postausta.
Ihanaa viikonloppua teille!♥ Ja kertokaa vaik kommentteihin mitä mieltä ootte asusta? Ja mitä tv-sarjoja te ootte alkanu seuraamaan tai alatte seuraamaan nyt syksyllä?
Category: ajatuksia, asut, lifestyle, musiikki, oma elämä
tiistai 12. syyskuuta 2017
Ennen kuin alkaa kaikki syksyjutut tulla tänne bloginkin puolelle, niin tehdään vielä katsaus kesään kännykkäkuvien muodossa. Järkkärillä kuvaaminen kesällä jäi aika vähäiseksi, niin sen vuoksi teen tällaisen koosteen. Kesällä myös mun Lumia -puhelin sanoi itsensä irti. Itse asiassa kännykkä kyllä toimi muuten, mutta kamera ei enää suostunut käynnistymään. Olihan siinä jo muitakin vikoja, kuten se, ettei se latautunut kunnolla. Vaikka se olis ollu tunnin latuussa, niin se ei välttämättä latautunut sen aikana kuin 15%. Ajattelin kyllä, et onko tosissaan tilanne se, etten pärjää ilman kännykkäkameraa. Täytyy myöntää, että kyllä. Katselin vaihtoehtoja ja päädyin mm. kaksoiskameran takia Honor 8 ja oon kyllä tyytyväinen. Tässä postauksessa on siis molemmilla kännyköillä otettuja kuvia.
1. Oltiin Porin suunnalla häissä ja ajettiin illalla takaisin kotiin. Lapset nukkui autossa ja oli hyvä fiilis.♥ 2. Olin yks kesäpäivä rannalla lasten kanssa. Meidän tyttö oli viltillä nurmikolla ja poika leikki hiekkaleluilla rannalla. 3. Lainasin äidiltä kirjan avioliitoista ja eroista. Tykkäsin! 4. Heinäkuussa yks sunnuntai olin musiikkivastuussa meidän seurakunnassa. En ole hetkeen soittanut pianoa ja laulanut, niin jännitti ihan sikana niin et tuli paljon virheitä, vaikka olinkin harjoitellut paljon.
1. Käytiin Timon kanssa Amarillon sijasta vuorostaan Pancho villassa syömässä. Otin sieltä valkosipulihampurilaisen ja kuulemma vielä kahden päivän päästäkin tuoksuin valkosipulilta, haha. 2. Keskisellä kokeilin muistaakseni Onlyn tai Vero modan collegepaitaa. Harmittaa, etten ostanut. 3. Yhtenä heinäkuisena päivänä oli ihan suht lämmintä, että uskalsin käydä heittämässä talviturkin ja vietettiin muutenkin aikaa rannalla. Vedestä näkee, että siellä tuuli kyllä, mutta uskalsin silti käydä uimassa! 4. Meidän lapset yhdessä leikkimässä.♥
1. Kesälomareissulla yövyttiin Hämeenlinnassa hotellissa, tykkäsin! 2. Meidän kesään kuului tosiaan terassiremontti, joka on vieläkin vähän kesken. Ensin purettiin vanha terassi ja sit rakennettiin uusi. No okei, mun työnkuvaan kuului lähinnä katseleminen, työmiesten ruokkiminen ja lasten kanssa oleminen. Mun iskä oli tuota terassia tekemässä Timon kanssa. Mä oon tosin kyllä Timon kanssa maalannut noita lautoja valkoiseksi. 3. Varasin Ykkösbasaarilta pöydän kahdeksi viikoksi ja siellä meni kyllä tosi hyvin tavaraa! Oon tosi tyytyväinen! 4. Käytiin vähän autokaupoilla. Tosin vasta myöhemmin ostettiin auto, mut käytiin katselemassa. Lasten kanssa on vaan vähän haastavaa mennä koeajamaan mitään, kun pitäis istuimet aina siirtää...
Kokonaisuudessaan meidän kesään kuului: hyvien säiden odottelua, Timon kesäloman odottelua, terassiremonttia, etupihalle kivetyksen tekemistä (ja raskaiden betonilaattojen kantamista), vesisadetta, vesisadetta, vesisadetta, aurinkoa, ulkona syömistä, kesälomareissu Etelä-Suomeen, kiertelyä Ikeassa, shoppailua Ideaparkissa, Keskisellä shoppailua, sukulaisten näkemistä, yhdet häät, talviturkin kastaminen heinäkuussa, lasten kehittymistä, kirppispöydän pitämistä, herkuttelua, ystäviä, autokauppojen kiertelyä, auton ostaminen, markkinat jnejne. Kaiken kaikkiaan siis ihan mukava kesä. Säiden puolesta olisi voinut olla kivempi, mutta ehkä ens kesänä sitten.
Mua voi seurata Instagramissa nimimerkillä Jennislullaby, jos haluatte seurata enemmän mun arkea
Category: lifestyle, oma elämä
torstai 7. syyskuuta 2017
Tykkään älyttömästi meidän olohuoneesta, varsinkin pienien uudistusten jälkeen. No, okei, piano on tuolla vielä ylimääräinen, mutta se ei tällä hetkellä meidän makuuhuoneeseen mahdu joten huonekalut ovat vähän supussa. Enkä muuten kuvannut yhtä seinää, jossa on meidän tv-taso, sillä siirsin sen sinne eilen ja sillä seinällä on meidän terassipöydän kansi, joka odottaa pääsyä terassille. Meillä on aina jotain kesken, haha. Mutta koska oon tosiaan ostellut muutamia uusia juttuja meidän olohuoneeseen, niin pitkästä aikaa kirjottelen sisustuspostausta!
Mä en tiedä onko se tuo meidän neiti vai miksi ihmeessä aloin tykätä vaaleanpunaisesta?! Mähän oon sisustanut lastenhuonetta myös harmaalla ja vaaleanpunaisella ja mielestäni nämä kaksi väriä sopii täydellisesti yhteen. Päätin sitten hankkia myös olohuoneeseen ripauksen vaaleanpunaista. Vaaleanpunaiset tyynynpäälliset olen ostanut H&m home:sta. Vaaleanharmaa torkkupeitto ja tummanharmaat verhot ovat myös uusia ja ostin ne kesälomareissulta Ikeasta. Ai niin, valkoinen lyhty on vain rekvisiittaa. Eihän tollanen lyhty lattialla voi olla lapsiperheessä, haha. ;D
Näin syksyn tullessa pitäis vielä hankkia vaaleanpunaisia kynttilöitä, niin sitten alkais olla valmista. Ihanaa muuten, että tulee syksy! Syksy on kyllä ehdottomasti mun lemppari vuodenaika! Mutta kirjottelen kuulumisia jossain toisessa postauksessa.
Mitä mieltä ootte meidän olohuoneesta?
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Bloggaajien tapaaminen Tampereella 16.9
CopyRight © | Theme Designed By Hello Manhattan